ddrg/super_eurlex huggingface dataset:
(5)

Usúdilo sa, že by bolo vhodné uskutočniť štvrté preskúmanie, ktoré sa začalo v roku 2009. Na jeho základe sa dospelo k záveru, že by určitý počet ďalších látok s INN a farmaceutických medziproduktov používaných na výrobu konečných farmaceutických výrobkov mal byť bez cla, že by sa do zoznamu INN mali presunúť niektoré z takýchto medziproduktov, ktoré sú už zahrnuté do farmaceutickej sektorovej úpravy a jej revízií, a že zoznam vybraných predpôn a prípon pre soli, estery alebo hydráty látok s INN by sa mal rozšíriť.
(3)

Tento zákaz a tieto obmedzenia sú technické opatrenia trvalého charakteru, ktoré by už nemali byť začlenené do regulačného rámca, ktorým sa stanovujú ročné rybolovné možnosti. Od januára 2011 by sa preto mali včleniť do nariadenia (ES) č. 2187/2005.
(3)

V niektorých častiach Nemecka sú liehovary tradične prepojené s malými a strednými poľnohospodárskymi podnikmi a hrajú dôležitú úlohu v ich zachovaní tým, že poskytujú poľnohospodárom dodatočný príjem a zabezpečujú zamestnanosť vo vidieckych oblastiach. Poľnohospodárske liehovary s colnou uzáverou, ktoré spracúvajú predovšetkým obilniny a zemiaky, by preto mali mať naďalej možnosť dostávať od monopolu pomoc, a to do 31. decembra 2013. Do tohto dátumu by všetky liehovary s colnou uzáverou mali vstúpiť na voľný trh. Uvedený termín sa tiež zhoduje so začiatkom nového programového obdobia pre rozvoj vidieka na roky 2014 až 2020, čo pre Nemecko predstavuje možnosť, aby časť z fondov určených pre monopol presunulo do svojho programu rozvoja vidieka.
b)

dopĺňa sa tento odsek: „3. Finanční sprostredkovatelia uvedení v prílohe II sa usilujú o pridelenie všetkých finančných prostriedkov z príspevku Únie dostupných v nástroji na investičné projekty a technickú pomoc pre projekty v oblasti energetickej účinnosti a energie z obnoviteľných zdrojov do 31. marca 2014. Po tomto dátume sa nebudú prideľovať žiadne finančné prostriedky z príspevku Únie. Všetky finančné prostriedky z príspevku Únie, ktoré finanční sprostredkovatelia nepridelia do 31. marca 2014, sa vrátia do všeobecného rozpočtu Únie. Finančné prostriedky z príspevku Únie pridelené investičným projektom zostanú investované na vymedzený čas, ktorý nesmie byť dlhší ako do 31. marca 2034. Únia má nárok na návratnosť svojich investícií do nástroja počas doby trvania nástroja, a to v pomere k svojmu príspevku do nástroja a v súlade so svojimi podielovými právami.“;
(2)

Medzi dátumom otvorenia výberových konaní a 28. októbrom 2010 množstvo kukurice dovezené do Španielska, ktoré sa môže započítať do kvóty so zníženým dovozným clom, znížené o množstvá náhradných obilninových výrobkov uvedených v článku 2 ods. 1 nariadenia Komisie (ES) č. 1296/2008 z 18. decembra 2008 o ustanovení podrobných pravidiel pre uplatňovanie colných kvót na dovoz kukurice a ciroku do Španielska a dovoz kukurice do Portugalska (5), predstavuje len 37% kvóty. Množstvo kukurice dovezené do Portugalska, ktoré možno započítať do kvóty so zníženým dovozným clom, predstavuje len 72 % kvóty. Množstvo ciroku dovezené do Španielska, ktoré možno započítať do kvóty so zníženým dovozným clom, predstavuje len 15% kvóty. Vzhľadom na trhové podmienky v Španielsku a v Portugalsku otvorenie výberových konaní do 16. decembra 2010 pravdepodobne nebude stačiť na dovoz dostatočných množstiev, ktorými by sa kvóty vyčerpali.
(23)

Bosco Taganda [alias a) Bosco Ntaganda, b) Bosco Ntagenda, c) generál Taganda]. Štátna príslušnosť: konžská. Ďalšie informácie: a) známy ako ‚Terminátor‘ a ‚major‘; b) trvalý pobyt v Bunagane a Rutshuru; c) faktický vojenský náčelník CNDP po zatknutí generála Laurenta Nkundu v januári 2009. Bývalý náčelník štábu CNDP. Trvalý pobyt v Bunagana a Rutshuru; d) od svojho vymenovania za faktického vojenského náčelníka CNDP v januári 2009 dostal úlohu riadiť začlenenie do Ozbrojených síl Konžskej demokratickej republiky (FARDC) a získal pozíciu zástupcu operačného veliteľa pre operáciu Kimia II, hoci FARDC to popierajú. Dátum zaradenia do zoznamu uvedený v článku 5 ods. 1 písm. b): 10.11.2005.
(6)

Na základe informácií poskytnutých Slovenskom Komisia nemôže konštatovať, že by bol zápis názvu „Jihočeská Zlatá Niva“ do registra v rozpore s článkom 3 ods. 4 nariadenia (ES) č. 510/2006. Strana, ktorá námietku vzniesla, síce podala dôkazy o tom, že názov „Jihočeská Zlatá Niva“ možno uviesť do spojitosti s názvom „Niva“, nepredložila však žiadne dôkazy, do akej miery je získaná ochranná známka vďaka svojej dobrej povesti, všeobecnej známosti a dĺžke jej používania špecifická. Na základe dostupných informácií sa teda nepreukázalo, že by zápis názvu „Jihočeská Zlatá Niva“ do registra mohol zavádzať spotrebiteľov, pokiaľ ide o skutočnú identitu produktu.
(6)

Na základe informácií poskytnutých Slovenskom Komisia nemôže konštatovať, že by bol zápis názvu „Jihočeská Niva“ do registra v rozpore s článkom 3 ods. 4 nariadenia (ES) č. 510/2006. Strana, ktorá námietku vzniesla, síce podala dôkazy o tom, že názov „Jihočeská Niva“ možno uviesť do spojitosti s názvom „Niva“, nepredložila však žiadne dôkazy, do akej miery je získaná ochranná známka vďaka svojej dobrej povesti, všeobecnej známosti a dobe jej používania špecifická. Na základe dostupných informácií sa teda nepreukázalo, že by zápis názvu „Jihočeská Niva“ do registra mohol zavádzať spotrebiteľov, pokiaľ ide o skutočnú identitu produktu.
(38)

Jediný čínsky spolupracujúci výrobca od roku 2005 do ORP výrazne znížil svoju výrobnú kapacitu (presný číselný údaj nemožno zverejniť z dôvodu ochrany dôverných informácií). Tento čínsky výrobca je však schopný opäť rozšíriť svoju výrobnú kapacitu. Túto zníženú výrobnú kapacitu by bolo možné okamžite a bez vynaloženia úsilia obnoviť vzhľadom na to, že tento výrobca stále vlastní prázdny výrobný závod v blízkosti funkčného závodu. V tomto závode by čínsky výrobca mohol v krátkom čase, t. j. do šiestich mesiacov, znovu zriadiť výrobnú linku na výrobu MKV s použitím existujúcich zariadení, ktoré v súčasnosti uspokojujú iné výrobné potreby, ale mohli by sa znovu upraviť s cieľom zvýšiť celkovú produkciu MKV. V súvislosti s tým je tiež potrebné pripomenúť, že tento čínsky výrobca nemá predaj na domácom trhu a žiadne zjavné plány začať v blízkej budúcnosti predaj na domácom trhu. Tento výrobca by preto mohol rýchlo zvýšiť výrobu a nasmerovať ju na ktorékoľvek vývozné trhy (vrátane trhu EÚ, na ktorom v súčasnosti nepredáva), ak by sa povolilo uplynutie platnosti opatrení. Táto spoločnosť tiež potvrdila, že v prípade, ak by sa antidumpingové opatrenia zrušili, zatvorila by výrobný závod svojej prepojenej thajskej spoločnosti a presťahovala by výrobu MKV späť do Číny. Spolupracujúca spoločnosť nezachovala vysokú úroveň investícií, čo možno ľahko vysvetliť vzhľadom na existenciu jej prepojenej thajskej spoločnosti, nízku úroveň investícií, ktorá je vo všeobecnosti potrebná pre tento druh výrobnej činnosti, a krátky čas potrebný na presun strojov na výrobu MKV.
(11)

Zvažovalo sa, či je odôvodnené pokračovať v prešetrovaní preskúmaním z úradnej moci. Útvary Komisie zistili, že ukončenie preskúmania neovplyvní aktuálne antidumpingové opatrenia, a neboli predložené žiadne presvedčivé argumenty v prospech toho, že by ukončenie preskúmania bolo v rozpore so záujmami Únie. Vzhľadom na uvedené by sa prešetrovanie preskúmaním malo ukončiť.
(11)

Vzhľadom na uvedené by malo byť osobitné stimulačné opatrenie pre trvalo udržateľný rozvoj a dobrú správu vecí verejných dočasne zrušené pre všetky výrobky s pôvodom na Srí Lanke, a to až do rozhodnutia o tom, že dôvody oprávňujúce dočasné zrušenie už nepretrvávajú.
(3)

Ošetrením na odstránenie fluoridu by sa do ošetrovanej vody nemali dostávať rezíduá v takých koncentráciách, ktoré by mohli predstavovať riziko pre verejné zdravie.
(2)

Dvojmravčan draselný v tuhej forme bol v súlade so smernicou 70/524/EHS dočasne povolený ako kŕmna doplnková látka na použitie pre prasnice nariadením Komisie (ES) č. 1200/2005 z 26. júla 2005 o trvalom povolení určitých doplnkových látok do krmív a o dočasnom povolení nového používania doplnkovej látky, ktorá je už v krmivách povolená (3). Uvedená doplnková látka bola v súlade s článkom 10 ods. 1 nariadenia (ES) č. 1831/2003 následne zapísaná do registra kŕmnych doplnkových látok Spoločenstva ako existujúci výrobok.
(6)

V záujme efektívnosti a z praktických dôvodov by sa malo prehodnocovanie vykonávať pokiaľ možno po skupinách prídavných látok v potravinách podľa hlavných funkčných skupín, do ktorých patria. Úrad EFSA by však mal mať možnosť začať prehodnocovanie prídavnej látky v potravinách alebo skupiny prídavných látok v potravinách s vyššou prioritou na žiadosť Komisie alebo z vlastnej iniciatívy v prípade, ak sa objavia nové vedecké dôkazy, ktoré poukazujú na možné riziko pre zdravie ľudí, alebo ktoré môžu mať vplyv na posúdenie bezpečnosti prídavnej látky v potravinách.
(15)

Nariadenie Komisie (ES) č. 612/2009 zo 7. júla 2009, ktorým sa ustanovujú podrobné pravidlá uplatňovania vývozných náhrad za poľnohospodárske výrobky (4), vyžaduje, aby tam, kde sa náhrady menia podľa miesta určenia, platba náhrady bola podmienená najmä predložením dôkazu, že produkt bol dovezený v nezmenenom stave do tretej krajiny alebo do jednej z tretích krajín, pre ktorú sa uplatňuje náhrada. Pokiaľ ide o obilie, jediná náhrada nižšia ako tá, ktorá je aplikovateľná na vývozy do tretích krajín ako celok, je tá, ktorá je na vývozy do Švajčiarska a Lichtenštajnska. Aby sa zabránilo brzdeniu väčšiny vývozov z Únie požadovaním dôkazu o príchode na miesto určenia, musia sa nájsť iné prostriedky, aby sa zaistilo, že produkty, pre ktoré bola vyplatená náhrada aplikujúca sa na všetky tretie krajiny, neboli vyvezené do spomínaných krajín. Preto by sa malo upustiť od požiadavky predkladať dôkaz o príchode vo všetkých prípadoch, keď je vývoz uskutočňovaný po mori. Osvedčenia vydané príslušnými orgánmi členských štátov uvádzajúce, že produkty opustili colné územie Únie na palube plavidla vhodného pre námornú dopravu, sa považujú za také, ktoré poskytujú dostatočnú záruku.
(3)

Nový modul ad hoc o pracovných úrazoch a zdravotných problémov súvisiacich s prácou poskytne významnú pridanú hodnotu k informáciám, ktoré možno získať z európskej štatistiky pracovných úrazov (European Statistics on Accidents at Work – ESAW) a európskej štatistiky chorôb z povolania (European Occupational Diseases Statistics – EODS), čo najmä umožňuje dať do priamej súvislosti údaje o úrazoch a chorobách z povolania so situáciou ľudí na trhu práce a získať informácie o vznikajúcich rizikách (napr. zdravotných problémoch súvisiacich s prácou, ktoré nie sú vo vnútroštátnych právnych predpisoch uznané za choroby z povolania).
(11)

Komisia získala a overila všetky informácie, ktoré považovala za potrebné na dočasné stanovenie dumpingu, z neho vyplývajúcej ujmy a záujmu Európskej únie a vykonala overovania v priestoroch týchto spoločností: 1. Výrobcovia v Európskej únii: — Jungbunzlauer (JBL), Marckolsheim, Francúzsko, a prepojené obchodné spoločnosti, — Roquette Italia S.p.A., Cassano Spinola, Taliansko, a prepojené obchodné spoločnosti. 2. Vyvážajúci výrobcovia v Číne: — Shandong Kaison Biochemical Co., Ltd, — Qingdao Kehai Biochemistry Co., Ltd. 3. Používatelia/Dovozcovia v Európskej únii: — Chryso SAS, Issy les Moulineaux, Francúzsko, — Henkel AG, Dusseldorf, Nemecko, — CHT R. Beitlich GmbH, Tuebingen, Nemecko.
1. Disk s priemerom približne 580 mm a hrúbkou približne 3 mm, pozostávajúci z 2 vrstiev z polyuretánu, pričom jedna z nich má strojom vyrobené drážky a druhá má lepiaci náter chránený odnímateľnou plastovou fóliou (tzv. polymerická podložka). Výrobok sa používa v strojoch na výrobu kremíkových a polovodičových doštičiek. Upevňuje sa na nosnú hlavicu vymeniteľného nástroja takýchto strojov a používa sa na vyrovnanie/uhladenie a leštenie doštičiek.

3919 90 00
(14)

Komisia si vyžiadala a preverila všetky informácie, ktoré považovala za potrebné na predbežné stanovenie dumpingu, z neho vyplývajúcej ujmy a záujmu Únie. Overovacie návštevy sa uskutočnili v priestoroch týchto spoločností: Výrobcovia z Únie: — Brilen SA, Barbastro, Španielsko, — Performance Fibers, Bascharage, Luxembursko a jeho prepojené spoločnosti Performance Fibers Longlaville, Longwy, Francúzsko; Performance Fibers GmbH, Bad Hersfeld, Nemecko; Performance Fibers, Bobingen, Nemecko; Performance Fibers, Guben, Nemecko, — Polyester High Performance, Wuppertal, Nemecko, — Sioen, Mouscron, Belgicko. Dovozcovia z Únie: — Protex Advanced Textiles GmbH, Rosendahl, Nemecko. Používatelia v Únii: — Autoliv Romania SA, Brašov, Rumunsko, — Guth & Wolf GmbH, Gütersloh, Nemecko, — Michelin, Clermont Ferrand, Francúzsko, — Mitas AS, Praha, Česká republika. Vyvážajúci výrobcovia v ČĽR: — Zhejiang Guxiandao Industrial Fibre Co., Ltd, Shaoxing, — Zhejiang Hailide New Material Co., Ltd, Haining, — Zhejiang Unifull Industrial Fibre Co., Ltd, Huzhou. Vyvážajúci výrobcovia v Kórei: — Hyosung Corporation, Soul, — Kolon Industries Inc, Soul, — KP Chemtech Corporation, Ulsan, — Samyang Corporation, Soul. Vyvážajúci výrobcovia v Taiwane: — Far Eastern Textiles Co., Ltd, Taipei, — Shinkong Corporation, Taipei. Prepojení dovozcovia z Únie: — Hyosung Luxembourg SA, Luxembursko. Výrobcovia z analogickej krajiny: — Performance Fibers, Inc. a Performance Fibers Operations, Inc., Richmond, Spojené štáty americké.
(2)

Podľa článku 15 ods. 2 písm. f) nariadenia (ES) č. 1177/2003 sú potrebné vykonávacie opatrenia, pokiaľ ide o zoznam cieľových sekundárnych oblastí a premenných, ktoré sa majú každý rok zaradiť do prierezovej zložky EU-SILC. Mal by sa stanoviť zoznam cieľových sekundárnych premenných pre modul o medzigeneračnom prenose znevýhodnení na rok 2011. Mal by obsahovať aj kódy premenných a vymedzenia pojmov.
(2)

Pravidlá týkajúce sa označovania stanovené v nariadení (ES) č. 767/2009 sa budú musieť uplatňovať od 1. septembra 2010. To by znamenalo náhlu zmenu a neumožnilo by hladký prechod pre prevádzkovateľov krmivárskych podnikov, ktorí na trh uvádzajú krmivá. Zmena dizajnu a výroby označení a obmena existujúcich strojových zariadení z jedného dňa na druhý by bola pre uvedených prevádzkovateľov veľmi nákladná. Výsledné zaťaženie by bolo neúmerné cieľu tejto zmeny. Je preto primerané stanoviť prechodné obdobie pred 1. septembrom 2010, počas ktorého sa môže krmivo označovať v súlade s nariadením (ES) č. 767/2009.
(156)

Ak by sa opatrenia neuložili, dá sa očakávať, že zvýšený dovoz dumpingových HK s nízkou cenou najmä do segmentu AM bude ďalej pokračovať, ak sa ešte nezvýši. Nedá sa ďalej vylúčiť, že zvýšený cenový tlak na segment AM a prenikanie doňho nebude mať aspoň nepriamy vplyv na situáciu v segmente OEM. V tomto ohľade sa zistilo, že určití výrobcovia v príslušnej krajine sa presúvajú alebo sa už presunuli do strednej alebo hornej časti segmentu AM a potom ďalej do segmentu OEM – s veľmi nízkymi cenami. Dá sa očakávať, že tento vývoj bude pokračovať a časom ohrozí aj veľkú skupinu výrobcov v Únii, ktorí pôsobia v segmente OEM. Keďže finančná situácia a ziskovosť týchto výrobcov nie je dosť stabilná, aby vydržala ďalší cenový tlak dumpingového dovozu, ktorý výrazne podhodnocuje ich tovar, veľmi pravdepodobne by to viedlo k postupnému zániku veľkého počtu, ak nie všetkých výrobcov v Únii.
(6)

V tomto nariadení sa ustanovujú podrobné pravidlá pre prezentáciu profilu rizík a výnosnosti danej investície, a to tým, že sa vyžaduje používanie syntetického ukazovateľa a spresňuje obsah opisných vysvetlení samotného ukazovateľa, ako aj riziká, ktoré v ukazovateli nie sú zachytené, ktoré však môžu mať významný vplyv na profil rizík a výnosnosti PKIPCP. Pri uplatňovaní pravidiel na syntetický ukazovateľ by sa do úvahy mala brať metodika výpočtu syntetického ukazovateľa tak, ako ju vypracovali príslušné orgány pracujúce v rámci Výboru európskych regulačných orgánov cenných papierov. Manažérska spoločnosť by sa mala na základe každého konkrétneho prípadu rozhodnúť, ktoré špecifické riziká by sa mali zverejniť, a to tak, že rozanalyzuje konkrétne charakteristické vlastnosti každého fondu, pričom bude mať na pamäti potrebu vyhýbať sa neúmernému zaťažovaniu dokumentu informáciami, ktoré by pre retailových investorov boli ťažko pochopiteľné. Opisné vysvetlenie profilu rizík a výnosnosti by okrem toho malo byť obmedzenej veľkosti, pokiaľ ide o rozsah miesta, ktoré zaberá v dokumente s kľúčovými informáciami pre investorov. Malo by byť možné uviesť krížové odkazy na prospekt PKIPCP, keď sa zverejňujú kompletné informácie o jeho rizikách.
(54)

Pokiaľ ide o dovozcu, je potrebné uviesť, že poskytol iba celkové základné údaje, na základe ktorých sa zdalo, že dovoz molybdénového drôtu z ČĽR by predstavoval 10 % a 20 % celkového dovozu z ČĽR počas OP. Pokiaľ ide o podiel činnosti spojenej s molybdénovým drôtom na celkovej obchodnej činnosti spoločnosti, tento podiel by bol menej ako 7 %. Na základe dostupných informácií by sa preto mohlo dospieť k záveru, že hoci by antidumpingové opatrenia mali negatívny vplyv na obchodný segment zahŕňajúci molybdénový drôt, celkový vplyv na celú obchodnú činnosť spoločnosti by bol obmedzený.
(10)

Pokiaľ ide o distribúciu nových motorových vozidiel, nezdá sa, že by existovali významné nedostatky hospodárskej súťaže, ktoré by tento sektor odlišovali od iných hospodárskych sektorov a ktoré by si vyžadovali uplatňovanie odlišných a prísnejších pravidiel než sú pravidlá stanovené v nariadení (EÚ) č. 330/2010. Hraničný trhový podiel, nevyňatie určitých vertikálnych dohôd a podmienky ustanovené uvedeným nariadením za bežných podmienok zabezpečujú, že vertikálne dohody o distribúcii nových motorových vozidiel spĺňajú požiadavky článku 101 ods. 3 zmluvy. Na takéto dohody by sa preto mala vzťahovať výnimka udelená nariadením (EÚ) č. 330/2010, za predpokladu, že sú splnené všetky podmienky v ňom stanovené.
(117)

Iránska spoločnosť tvrdila, že uloženie opatrení by výrobnému odvetviu Únie nepomohlo, pretože by iba viedlo k novým investíciám v iných vyvážajúcich krajinách. Toto tvrdenie nemožno prijať, pretože logicky by to znamenalo, že antidumpingové opatrenia nemožno nikdy uložiť na výrobky, v prípade ktorých možno investície presunúť do iných krajín. Takisto by to znamenalo odmietnuť ochranu proti nekalým obchodným praktikám iba z dôvodu možnej novej konkurencie zo strany iných tretích krajín.
(11)

Spracovanie osobných údajov na účely tohto nariadenia, najmä pokiaľ ide o spracovanie osobných údajov v osvedčeniach, by malo byť v súlade so smernicou Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (2) a nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (3).
(5)

S cieľom stanoviť viacročný plán pre populáciu sardel v Biskajskom zálive, ktorý by sa vzťahoval na rybársky hospodársky rok a ktorým by sa určilo pravidlo výlovu vzťahujúce sa na stanovenie rybolovných možností, Komisia predložila 29. júla 2009 návrh nariadenia, ktorým sa ustanovuje dlhodobý plán pre zásobu sardely v Biskajskom zálive a na ňu zameraný rybolov. V odporúčaní STECF sa odhaduje, že biomasa populácie predstavuje približne 51 350 ton. So zreteľom na uvedený návrh Komisie a vzhľadom na to, že v hodnotení vplyvu, ktoré tvorí základ uvedeného návrhu, sa stanovilo najnovšie hodnotenie vplyvu rozhodnutí o rybolovných príležitostiach pre populáciu sardel v Biskajskom zálive, je vhodné zodpovedajúcim spôsobom určiť TAC pre uvedenú populáciu. TAC na rybársky hospodársky rok, ktorý trvá od 1. júla 2010 do 30. júna 2011, by sa mal preto stanoviť na 15 600 ton.
1. Hrubý polkruhový výrobok s celkovými rozmermi približne 75 cm na dĺžku a 45 cm na šírku, vyrobený z tkaniny zo spriadaných kokosových vláken, ktorá tvorí väčšinu povrchu, s kaučukovým podkladom. Výrobok je olemovaný ozdobným kaučukovým okrajom (rohožka). Pozri obrázok 652 (1).

5702 20 00
(3)

Okrem toho sa žiadosťou požiadalo aj o ochranu uvedenú v článku 13 ods. 2 nariadenia (ES) č. 509/2006. Názvu „Traditionally Farmed Gloucestershire Old Spots Pork“ by sa táto ochrana mala udeliť vzhľadom na to, že neboli vznesené žiadne námietky a nebolo možné preukázať, že by sa tento názov používal na podobné poľnohospodárske výrobky alebo potraviny zákonným a všeobecne známym spôsobom s významným hospodárskym výsledkom,
(15)

Komisia a predovšetkým jej útvar na sledovanie trhu energetiky by mal zabezpečovať pravidelnú a medziodvetvovú analýzu štrukturálneho vývoja a perspektív energetického systému Únie a podľa potreby aj cielenejšiu analýzu niektorých aspektov tohto energetického systému. Táto analýza by mala prispievať najmä k identifikovaniu možných medzier v infraštruktúre a investíciách z hľadiska rovnováhy ponuky a dopytu v odvetví energetiky. Analýza by mala byť aj príspevkom do diskusie o energetických infraštruktúrach na úrovni Únie a mala by sa preto zasielať Európskemu parlamentu, Rade a Európskemu hospodárskemu a sociálnemu výboru a sprístupňovať zainteresovaným stranám.
(6)

Z dôvodu jasnosti by sa mali uverejniť rozpočtové stropy na rok 2010 pre režim jednotnej platby po odpočítaní stropov stanovených pre platby uvedené v článkoch 52, 53, 54, 68 a 87 nariadenia (ES) č. 73/2009 od stropov určených v prílohe VIII k tomu istému nariadeniu. Suma, ktorá sa má odpočítať od stropu uvedeného v prílohe VIII s cieľom financovať osobitnú podporu ustanovenú v článku 68 nariadenia (ES) č. 73/2009, zodpovedá rozdielu medzi celkovou výškou osobitnej podpory oznámenej členskými štátmi a sumami oznámenými na financovanie osobitnej podpory v súlade s článkom 69 ods. 6 písm. a) toho istého nariadenia. Ak sa členský štát, ktorý uplatňuje režim jednotnej platby, rozhodne poskytnúť podporu uvedenú v článku 68 ods. 1 písm. c), zahrnie sa suma oznámená Komisii do stropu režimu jednotnej platby, keďže táto podpora má formu zvýšenia jednotkovej hodnoty a/alebo počtu platobných nárokov poľnohospodára.
Výrobok v tvare oceľového disku, vyrezaný z plochej dosky valcovanej za tepla, s priemerom približne 187 cm a hrúbkou približne 1,5 cm, s vyrazeným malým otvorom a väčším otvorom oválneho tvaru. Po predložení sa má pred použitím ďalej spracovať (frézovanie a vŕtanie ďalších otvorov, osadenie oceľovej obruče a povrchová úprava a nanesenie povrchovej vrstvy). Má sa používať spolu s podobným diskom s hrúbkou približne 2,5 cm na spojenie lopatky s ložiskom lopatky v gondole tzv. „veternej turbíny“ (veterný motor spojený s generátorom). Pozri obrázok (1).

7326 90 98
Elektrická predlžovacia šnúra pozostávajúca z: — elektrického kábla s dĺžkou približne 2 m, — zástrčky na zapojenie do elektrickej zásuvky, a — plastového puzdra s 5 zásuvkami, spínačom a poistkou. Výrobok je určený na zabezpečenie prívodu elektrickej energie 220 V v rámci obmedzeného priestoru (napríklad izby) do rôznych zariadení. Spínač prerušuje prívod elektrickej energie a poistka chráni pred preťažením. (1) Pozri obrázok.

8544 42 90
(7)

O výrazoch „Olmützer Quargel“ a „Olomoucké tvarůžky“ sa zistilo, že ide o názvy podobných syrov v nemeckom a českom jazyku a že majú spoločný historický pôvod súvisiaci s mestom Olomouc v Českej republike. Z námietok Rakúska vyplynulo, že ochranné známky obsahujúce výraz „Olmützer Quargel“ boli zaregistrované pred predložením žiadosti o zápis výrazu „Olomoucké tvarůžky“ do registra ako chráneného zemepisného označenia. Keďže tieto názvy majú spoločný pôvod a vzhľadom na vizuálnu podobnosť týchto výrobkov by uplatňovanie ochrany ustanovenej v článku 13 nariadenia (ES) č. 510/2006, a najmä jeho odseku 1 písm. b), mohlo spôsobiť, že príslušný súd by mohol rozhodnúť, že „Olomoucké tvarůžky“ po ich zápise do registra sú chránené pred používaním názvu „Olmützer Quargel“. Z predložených dôkazov preto vyplýva, že zapísanie názvu „Olomoucké tvarůžky“ do registra by podľa článku 7 ods. 3 písm. c) nariadenia (ES) č. 510/2006 ohrozilo ďalšiu existencia názvu „Olmützer Quargel“. Okrem toho z dôkazov vyplýva, že používanie názvu „Olmützer Quargel“ súviselo s výrobkom, ktorý má spoločný pôvod s výrobkom „Olomoucké tvarůžky“, no jeho zámerom vo všeobecnosti nebolo využívať jeho dobré meno. Z týchto dôvodov a v záujme rovnakého zaobchádzania a tradičného používania by sa malo ustanoviť maximálne prechodné obdobie podľa článku 13 ods. 3 nariadenia (ES) č. 510/2006.